Diari Oficial de la Generalitat Valenciana


Sumari del DOGV 6327, del 06-08-2010 (2010/8281)

Informació pública de l'alternativa tècnica de Programa d'Actuació Aïllada Prolongació Carrer Penyagolosa de Godella.
---------------------------------------------------------------------------------------------------------------------

### Dades del document

Número de DOGV
:   6327

Data del DOGV
:   06-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8281


Data del document
:   15-07-2010

Organisme emissor
:   Casas Saludables, SL

Tipus de document
:   Anunci

Descriptors 

:   * Godella
    * pla d'urbanisme
    * empresa privada

Informació pública de l'alternativa tècnica de Programa d'Actuació Aïllada Prolongació Carrer Penyagolosa de Godella. [2010/8281]  
L'entitat Casas Saludables, SL, amb domicili al carrer 6, número 3, porta 12a, de Paterna (València) ha presentat davant de l'Ajuntament de Godella i a la notaria de Burjassot de César Belda Casanova (situada a la plaça Sant Roc, número 7, baixos) per a l'exposició pública corresponent, una alternativa tècnica de programa d'actuació aïllada a l'àmbit de les parcel·les cadastrals números 1094111, 1094112 i 1094111 de Godella. La documentació presentada està constituïda per la memòria del programa, el projecte d'urbanització, el projecte de reparcel·lació, el projecte de derrocament i el projecte bàsic d'edificació de dos vivendes unifamiliars.  
Als efectes dels articles 134, 146 i següents de la Llei 16/2005, de 30 de desembre, de la Generalitat, Urbanística Valenciana (LUV), i l'article 258 del Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística Valenciana (ROGTU), durant el termini d'un mes des de la publicació d'este anunci en el Diari Oficial de la Comunitat Valenciana, s'obrirà el termini d'informació pública, i quedaran exposades l'alternativa tècnica del programa d'actuació aïllada i la documentació de què consta a l'Ajuntament de Godella i a la notaria esmentada anteriorment, de dilluns a divendres, ambdós inclusivament, de 10.00 a 14.00 hores, de manera que qualsevol persona puga comparéixer a ambdós llocs per a sol·licitar que se li mostren i presentar a l'Ajuntament o a la notaria indicada les al·legacions que al seu dret convinguen.  
L'inici del termini d'informació pública es notificarà individualment a cada una de les persones que apareixen com a titulars de drets reals inscrits en el Registre de la Propietat dels immobles afectats pel programa d'actuació aïllada.   
El termini per a presentar altres alternatives tècniques serà d'un mes, que començarà a comptar automàticament l'endemà d'aquell en què finalitze el termini d'informació pública, i acabarà el mes següent, en el dia equivalent a aquell en què es va produir la publicació. Cas de no haver-hi dia equivalent el termini acabarà el dia últim del mes.  
L'endemà a l'últim dia del termini per a presentar alternatives s'iniciarà automàticament un termini d'informació pública de 15 dies hàbils, per a formular al·legacions sobre les alternatives que, si és el cas, s'hagueren presentat.  
El termini per a presentar proposicions juridicoeconòmiques a qualsevol de les alternatives tècniques presentades serà de 10 dies hàbils que començaran a comptar de forma automàtica l'endemà a la finalització del termini per a formular al·legacions a les alternatives.  
Paterna, 15 de juliol de 2010.- L'administrador solidari: Miguel Díez Devís